23.12.2010 Jurnalul Oficial al Uniunii Europene L 341/27 DECIZIA 2010/799/PESC A CONSILIULUI din 13 decembrie 2010 de sprijinire a unui proces de consolidare a încrederii care să ducă la instituirea unei Zone fără arme de distrugere în masă şi fără vectorii acestora în Orientul Mijlociu, pentru susținerea punerii în aplicare a Strategiei UE împotriva proliferării armelor de distrugere în masă CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2), întrucât: (1) UE pune în aplicare în mod activ Strategia UE împotriva proliferării armelor de distrugere în masă şi măsurile enumerate în capitolul III din aceasta, precum eficien- tizarea multilateralismului şi promovarea unui mediu internațional și regional stabil. UE este angajată față de sistemul de tratate multilaterale, care asigură temeiul juridic şi normativ pentru toate efor- turile de neproliferare. Politica UE este de a continua punerea în aplicare şi universalizarea normelor existente în materie de dezarmare şi neproliferare. UE va acorda asistență ţărilor terțe în îndeplinirea obligațiilor ce le revin în temeiul convențiilor și regimurilor multilaterale. Promovarea unui mediu internațional şi regional stabil reprezintă o condiție pentru combaterea proliferării armelor de distrugere în masă. În acest scop, UE va favoriza acordurile regionale de securitate şi procesele regionale vizând controlul armamentului și dezarmarea. Asigurările de natură pozitivă și negativă în materie de securitate pot juca un rol important: acestea pot reprezenta atât un stimulent pentru a se renunța la achi- ziționarea de arme de distrugere în masă, cât și un factor disuasiv. UE va promova examinarea în continuare a asigurărilor în materie de securitate. Proliferarea armelor de distrugere în masă reprezintă o amenințare la nivel global, care necesită o abordare globală. Cu toate acestea, întrucât securitatea în Europa este strâns legată de securitatea și stabilitatea din bazinul mediteraneean şși din Orientul Mijlociu, UE consideră că este de datoria sa să contribuie la securitatea și stabilitatea din această regiune. Declarația comună a reuniunii la nivel înalt pentru Medi- terana desfășurată la Paris la 13 iulie 2008, care a instituit Uniunea pentru Mediterana, a reafirmat aspirația comună de instaurare a păcii, precum şi a secu- rității regionale, astfel cum se prevede în Declaraţia de la Barcelona adoptată în cadrul Conferinţei euro-medite- raneene de la 27-28 noiembrie 1995, care, între altele, promovează securitatea regională, acționând în favoarea neproliferării nucleare, chimice şi biologice prin aderarea la o combinație de regimuri internaționale şi regionale de neproliferare și de acorduri în materie de control al arma- mentului şi de dezarmare, precum Tratatul de neproli- ferare nucleară (TNP), Convenţia privind armele chimice, Convenţia privind armele biologice şi cu toxine, Tratatul de interzicere totală a experiențelor nucleare și/sau acorduri regionale de tipul zonelor fără arme, incluzând regimurile de verificare aferente, și prin respectarea acestora, precum și îndeplinind cu bună- credință angajamentele luate în cadrul convenţiilor privind controlul armamentului, dezarmarea şi neproli- ferarea. Părţile la Uniunea pentru Mediterana vor urmări insti- tuirea în Orientul Mijlociu a unei zone fără arme de distrugere în masă — nucleare, chimice și biologice — şi fără vectorii acestora, care să poată fi verificată în mod reciproc şi eficace. Mai mult, părțile vor examina pașii practici de întreprins, între altele, pentru a preveni proli- ferarea armelor nucleare, chimice și biologice, precum şi acumularea excesivă de arme convenţionale. Acordurile de asociere euro-mediteraneene dintre UE şi partenerii mediteraneeni prevăd instituirea unui dialog politic periodic, care să consolideze securitatea şi stabi- litatea la nivel regional și să acopere toate subiectele de interes comun, în special pacea, securitatea, democraţia și dezvoltarea regională. La 19-20 iunie 2008, UE a organizat la Paris un seminar privind „Securitatea în Orientul Mijlociu, neproliferarea armelor de distrugere în masă și dezarmarea”, care a reunit reprezentanți ai statelor din regiune şi ai statelor membre ale UE, precum și reprezentanți ai mediului academic și agenții naționale din domeniul energiei nucleare. Participanţii au încurajat UE să promoveze continuarea dezbaterii în cadrul diverselor foruri și să avanseze în mod progresiv către un format mai formal care să includă discuţii între funcţionari guvernamentali, valorificându-se cadrul de la Barcelona — însă în contextul unui format mai deschis din punct de vedere geografic. Conferința de revizuire a TNP din 2010 a subliniat importanța unui proces care să ducă la punerea în aplicare deplină a Rezoluției din 1995 privind Orientul Mijlociu („rezoluția din 1995”). În acest scop, conferința a aprobat următoarele măsuri de ordin practic, cuprinzând, printre altele, examinarea tuturor ofertelor care vizează susținerea punerii în aplicare a rezoluției din 1995, inclusiv oferta UE de a găzdui un seminar situat în conti- nuarea celui organizat în iunie 2008.